Diari Oficial de la Generalitat Valenciana


Sumari del DOGV 9275, del 10-02-2022 (2022/565)

Informació pública de l'emissió d'informe ambiental i territorial estratègic de la modificació puntual de l'ordenació detallada del Pla parcial del sector industrial I-11.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9275

Data del DOGV
:   10-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/565


Data del document
:   24-12-2020

Organisme emissor
:   Ajuntament de Loriguilla

Tipus de document
:   Anunci

Descriptors 

:   * Loriguilla
    * pla d'urbanisme
    * administració local

Informació pública de l'emissió d'informe ambiental i territorial estratègic de la modificació puntual de l'ordenació detallada del Pla parcial del sector industrial I-11. [2022/565]  
Vist l'informe emès per l'arquitecta Clara Vento Diéguez de data 23 de desembre de 2020, a sol·licitud d'aquest òrgan ambiental municipal, que es transcriu seguidament:  
  
«Assumpte: informe Serveis Tècnics de l'Ajuntament sobre conformitat amb el que s'estableix pels articles 51.1 i 49.1.b de la LOTUP, sobre ordenació del tràmit de consultes de l'avaluació ambiental en el procediment d'iniciativa particular per a la gestió del sector industrial 11 «Masía del Conde» de Loriguilla  
  
En relació a l'expedient 760/2020 sobre iniciativa particular per a la gestió del sector I- 11 «Masía del Conde» de Loriguilla, i en concret sobre l'ordenació del tràmit de consultes de l'avaluació ambiental, així com l'ordenat en provisió d'alcaldia de data 9 de desembre de 2020, on se sol·licita el següent:  
«Evacuar consulta als Serveis Tècnics en matèria d'Urbanisme de l'Ajuntament (encàrrec Lorisum) per termini de trenta dies, de conformitat amb el que s'estableix pels articles 51.1 i 49.1.b de la LOTUP, en relació a:  
3.1. Examen de la documentació presentada i del resultat del tràmit de consultes efectuat per període de tres mesos, des d'un punt de vista ambiental i respecte de la proposta de modificació puntual de l'ordenació detallada.  
3.2. Informe previ a fi de determinar si existeixen altres organismes, administracions o públic que pogueren resultar afectats o interessats.  
  
3.3. En el cas de considerar-se que tècnicament no existeix nova afecció o públic interessat i conseqüentment no pertocara ampliar el tràmit de consultes a altres organismes o públic interessat, se sol·licita informe i model de resolució d'informe ambiental i territorial estratègic, i s'indica, d'acord amb els criteris de l'annex VIII de la LOTUP, si la modificació puntual és efectivament d'ordenació detallada i si té efectes significatius sobre el medi ambient i el territori, a fi que aquest òrgan ambiental puga resoldre motivadament l'avaluació ambiental i territorial estratègica pel procediment simplificat.»  
  
La tècnica que subscriu emet el present informe:  
  
Antecedents.  
El Ple de l'Ajuntament, en sessió de 3 de desembre de 2020, va acordar donar per comprovat que la documentació presentada per la mercantil Servicios Estudios Obras y Mantenimientos, SL, consistent en memòria, document inicial estratègic i document de modificació puntual de l'ordenació detallada del Pla parcial del sector industrial 11, s'ajusta al que s'estableix en els apartats 1 i 2 de l'article 50 de la LOTUP i a la legislació sectorial.  
A conseqüència d'això decideix remetre-la a l'òrgan ambiental i territorial municipal, això és, a l'alcalde, d'acord amb el que es disposa en l'article 50.3 de la LOTUP, perquè aquest procedisca segons el que es disposa en els articles 50.4 i, si és el cas, 51, tots dos de la LOTUP.  
L'òrgan ambiental considera:  
1) Que en el tràmit de consulta pública sobre aquesta documentació en la web municipal, durant un termini de tres mesos, no s'ha produït pronunciament o cap suggeriment, tal com consta en l'expedient.  
  
2) Que en el tràmit d'audiència sobre aquesta documentació als propietaris, durant un termini de tres mesos, no s'ha produït cap al·legació o pronunciament contrari al contingut de la proposta, tal com s'infereix de l'informe d'al·legacions que es transcriu en l'acord de l'òrgan substantiu de 3 de desembre de 2020.  
3) Que aparentment la modificació proposada no afig una major incidència ambiental respecte de l'ordenació detallada vigent, ja que la superfície viària i de sòl edificable resultant és idèntica, i es proposa una configuració alternativa, mitjançant la compactació d'illes i conseqüent reducció del nombre de vials, així com l'eixamplament d'aquests, la qual cosa es considera, a priori, per aquest òrgan ambiental, d'interés municipal en adequar-se a un model més compacte de sòl industrial, d'acord amb les activitats logístiques predominants en la zona i, des d'un punt de vista ambiental, a un model, si cap, de menor impacte, minimitzant-se el risc d'abocaments contaminants i la implantació d'activitats productives o de tractament de residus de major incidència ambiental.  
  
Primer. En relació amb l'examen de la documentació presentada i del resultat del tràmit de consultes efectuat per període de tres mesos, des d'un punt de vista ambiental i respecte de la proposta de modificació puntual de l'ordenació detallada.  
La documentació presentada, consisteix en:  
A) Document inicial estratègic de la modificació del planejament en el sector industrial 11 «Masía del Conde» en el terme municipal de Loriguilla, a la província de València».  
B) Memòria justificativa de la iniciativa presentada per a promoure la programació del sector I-11 en règim de gestió indirecta.  
C) Modificació puntual del pla parcial del sector industrial 11 «Masía del Conde» en el terme municipal de Loriguilla, a la província de València, incloent-hi la memòria informativa i memòria justificativa.  
  
Aquesta documentació s'ajusta, com ja es va indicar en informe per mi redactat de data 30 de novembre de 2020, al contingut tècnic mínim exigit en l'article 50, apartats 1 i 2 de la Llei 5/2015, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), sense que s'entre a valorar en aquest moment el contingut ambiental d'aquesta documentació, ja que ha de ser objecte del corresponent procediment d'avaluació ambiental estratègica.  
A més de l'anterior, a priori, la solució de xarxa secundària que es planteja en la modificació proposada, sembla la idònia a aplicar en l'estratègia industrial que s'està plantejant en la zona, fins i tot en coordinació amb els municipis confrontants, atés que obeeix a una vocació empresarial sol·licitada en la zona, quant a la demanda generalitzada de superfícies edificables d'illa per a empreses d'índole logística.  
  
Quant al resultat del tràmit de consultes efectuat per un període de 3 mesos, des d'un punt de vista ambiental i respecte de la proposta de modificació puntual de l'ordenació detallada, no s'ha produït pronunciament o cap suggeriment, des del punt de vista exclusivament tècnic, i que poguera tenir conseqüències sobre l'avaluació ambiental i estratègica pertinent, tal com consta en l'expedient.  
  
  
Segon. Informe previ a fi de determinar si existeixen altres organismes, administracions o públic que pogueren resultar afectats o interessats.  
S'informa que, atés que no s'han modificat els paràmetres urbanístics del sector, i queda la fitxa de planejament i gestió idèntica a l'aprovada per la CTU, i atés que no existeix possibilitat de modificació en les afeccions sectorials perquè no té rellevància sobre el medi ambient, a priori, no es considera necessari tornar a sol·licitar informes preceptius ni vinculants a cap organisme, administració o públic interessat, atès que ja es va fer en el moment de l'aprovació definitiva del Pla parcial que tractem.  
  
Tercer. En el cas de considerar-se que tècnicament no existeix nova afecció o públic interessat i conseqüentment no pertocara ampliar el tràmit de consultes a altres organismes o públic interessat, se sol·licita informe i model de resolució d'informe ambiental i territorial estratègic, i s'indica, d'acord amb els criteris de l'annex VIII de la LOTUP, si la modificació puntual és efectivament d'ordenació detallada i si té efectes significatius sobre el medi ambient i el territori, a fi que aquest òrgan ambiental puga resoldre motivadament l'avaluació ambiental i territorial estratègica pel procediment simplificat.  
  
Tal com s'ha informat en l'anterior punt, es considera que tècnicament no existeix nova afecció sobre el medi ambient, i conseqüentment no correspon ampliar el tràmit de consultes a altres organismes, ni públic interessat, per la qual cosa es fa la proposta d'informe ambiental i territorial estratègic, que a continuació s'exposa:  
  
PROPOSTA D'INFORME AMBIENTAL I TERRITORIAL ESTRATÈGIC  
  
Expedient: 760/2020  
Títol: iniciativa particular de gestió indirecta del sector I-11 que inclou proposta de modificació puntual de l'ordenació detallada del Pla parcial  
Promotor: Ajuntament de Loriguilla.  
Autoritat substantiva: Ple de l'Ajuntament de Loriguilla Autoritat Ambiental: alcalde de l'Ajuntament de Loriguilla. Localització: sector industrial 11 de Loriguilla (València)  
El Ple de l'Ajuntament de Loriguilla, en sessió celebrada el 3 de desembre de 2020, va adoptar l'acord en el qual es donava per comprovat que la documentació presentada per la mercantil Servicios Estudios Obras y Mantenimientos, SL, consistent en memòria, document inicial estratègic i document de modificació puntual de l'ordenació detallada del Pla parcial del sector industrial 11, s'ajusta al que s'estableix en els apartats 1 i 2 de l'article 50 de la LOTUP i a la legislació sectorial.  
  
Per tot això i, sobre la base dels anteriors punts d'aquest informe, en referència a la modificació del planejament en el sector I-11 «Masía del Conde» en el terme municipal de Loriguilla, a la província de València, en els següents termes:  
A) Documentació aportada i inici de l'expedient  
En data 4 de juny de 2020 va tenir entrada, en el registre d'entrada d'aquest ajuntament l'esborrany de la modificació de planejament del sector I-11 i el document inicial estratègic. Per provisió d'Alcaldia de 9 de desembre de 2020, es va ordenar l'emissió pels serveis tècnics de l'Ajuntament dels corresponents informes sobre la documentació aportada i la seua tramitació.  
Consten en l'expedient els informes emesos amb data 30 de novembre de 2020. Es va acordar l'inici del procés de consultes de l'avaluació ambiental i territorial estratègica de la Iniciativa particular per a la gestió del sector I-11 de Loriguilla, pel procediment simplificat, conforme amb el que s'estableix en els articles 48.c.3 i 50.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
  
Actua el Ple de l'Ajuntament de Loriguilla com a òrgan substantiu en el procediment d'avaluació territorial i ambiental estratègica. La sol·licitud s'acompanya del document inicial estratègic i de l'esborrany de la modificació puntual.  
La documentació aportada, en format paper i digital, és conforme amb el que s'estableix en l'article 50 de la LOTUP.  
  
B) Planejament vigent  
El planejament vigent en l'àmbit del sector I-11 del municipi de Loriguilla el constitueix el Pla parcial «Masía del Conde» del sector I-11, que va ser aprovat per la Comissió Territorial d'Urbanisme (CTU), en sessió de 29 de setembre de 2010 i publicat en el BOP en data 27 d'octubre de 2010..  
S'adjunta pla PO8. Classificació i usos. Ordenació detallada del sector, en el qual es reflecteixen les illes i vials previstos (?) consta en l'informe tècnic que precedeix a la present resolució al qual es remet com a annex.  
C) Proposta de modificació del planejament en el sector I-11 «Masía del Conde» en el terme municipal de Loriguilla, a la província de València.  
Les normes urbanístiques aprovades definitivament per la CTU el 29 de setembre de 2010, van incloure tots els terrenys objecte de la present modificació, localitzats íntegrament en l'àmbit del sector industrial I-11 de Loriguilla, i classificats i qualificats com a sòl urbanitzable d'ús industrial aïllat.  
La modificació de planejament proposada en l'actualitat no modifica l'ordenació estructural, ja que no introdueix una modificació substancial que afecte valors mediambientals.  
L'objectiu de la modificació és satisfer les exigències derivades de la implantació d'activitats logístiques que requereixen parcel·les de grans superfícies, atés que són les que més demanda generen en aquesta zona en l'actualitat. Es tracta fonamentalment de modificar les dimensions d'illes i reordenar exclusivament els vials secundaris.  
  
Per tant, té per objecte ajustar les determinacions del planejament a la realitat, esdevingudes de les exigències del mercat, modificant la dimensió de les parcel·les inicialment projectades, ampliant la mateixa.  
  
Es justifica, per tant, la modificació plantejada de les normes urbanístiques del planejament inicialment aprovat, en tant que en el planejament vigent la dimensió de les parcel·les és menor a la demandada pel mercat actual. El desenvolupament de l'activitat logística precisa de parcel·les de superfície superior a les illes previstes en el vigent Pla parcial.  
La modificació de planejament que es proposa consisteix en la modificació puntual de l'ordenació detallada del Pla parcial del sector I-11 de Loriguilla, aprovat definitivament per acord de la Comissió Territorial d'Urbanisme de València de 29 de setembre de 2010, i publicat juntament amb les normes urbanístiques en el BOP de València núm. 255, de 27 d'octubre de 2010, per a la reordenació de l'edificació en aquest àmbit.  
L'àmbit per tant ve constituït pel sector industrial I-11.  
Concretament es pretén la reorganització de les illes denominades en el Pla parcial com «M1», «M2»,»M3»,»M4»,»M5», «M6»,»M7» i «M8», així com els vials secundaris, per a possibilitar la implantació d'empreses dedicades a la logística.  
Es manté el sòl dotacional i edificabilitat alhora que la xarxa viària estructural conformada per «Carrer Núm. 1 en Projecte», «Camí Masia Sector 11» i la CV-374. Però el vial secundari, en algunes zones, es converteix en dos vials de 4,5 metres d'ample amb dos carrils per sentit de circulació i una mitjana d'1 metre que els separa, que s'uneixen d'extrem a extrem amb el vial estructural connectant així totes les parcel·les de sòl urbà edificable.  
També es tracta d'introduir en les viàries secundàries places d'aparcament a banda i banda del vial, a més d'una mitgera de separació entre sentits de calçada. La proposta plantejada satisfà les necessitats esmentades anteriorment, sense que s'afecte de cap manera el medi ambient, mantenint així els paràmetres d'edificabilitat com de xarxa viària proposada en el Pla parcial.  
D) Característiques de la modificació proposada  
D.1. Àmbit de l'actuació. Delimitació. La modificació puntual té per àmbit l'única unitat d'execució del sector I11, que no modifica la seua superfície sobre el planejament aprovat inicialment.  
En el següent pla s'observa l'ordenació de la modificació proposada: (?) vegeu documentació gràfica en l'informe que precedeix a aquesta resolució al qual es remet com a annex.  
Les característiques de la unitat d'execució són:  
D.1.1. Unitat d'execució (UE) núm. 1: la superfície total d'aquesta unitat d'execució és de 535.79959 m². No es modifica la superfície de la unitat d'execució respecte de l'aprovació inicial.  
D.1.2. Paràmetres urbanístics. Fitxes de zona i de gestió:  
La corresponent fitxa de planejament i gestió del Pla parcial sector industrial I-11 «Masía del Conde» queda idèntica a la que existia en el pla parcial aprovat inicialment, la qual es transcriu a continuació:  
  
- Sector: I-11 / superfície: 53,79 Ha /codi: INA  
- Sistema d'ordenació: edificació aïllada  
- Tipologia edificatòria: bloc exempt  
- Ús global: industrial  
- Usos detallats:  
· Ús dominant: industrial  
· Usos compatibles: terciaris - Usos socials públics o privats. Hostaleria en planta baixa o edifici exclusiu. Comerços i oficines en planta baixa o edifici exclusiu i, en tot cas, els despatxos professionals. Garatges en planta baixa, soterrani o semisoterrani. Magatzems en semisoterrani o planta baixa o edifici exclusiu  
· Usos incompatibles: residencials. Es permet no obstant això, l'ús d'habitatge per a conserge o vigilant, la superfície del qual no excedisca de 120 m² construïts.  
- Paràmetres urbanístics:  
· Parcel·la: parcel·la mínima 1.000 m²; front mínim de parcel·la 20 m; cercle inscrit mínim 20 m.  
· Posició de l'edificació: distància mínima a límit frontal 5 m; distància mínima resta límits 3 m;  
· Intensitat: edificabilitat màxima 303.594 m²t; aprofitament tipus 0,5714 m²t/m²s  
· Volum i forma: nombre màxim de plantes 3  
  
Condicions objectives d'incorporació del sector al context global del territori  
Elements de les xarxes estructurals que es dotaran prèviament o simultàniament a la programació del sector:  
Xarxa estructural viària: la programació assegurarà la connexió del nou viari al dels sectors I-9 i I-10. Es realitzarà a càrrec dels sectors i I-11 i I-12 proporcionalment al sostre que se'ls assigne, el nou traçat de la carretera CV-374 des del pont sobre la via de ferrocarril fins a la rotonda del sector residencial R1.  
Xarxa d'evacuació d'aigües: la programació d'aquest sector requereix la realització o pagament de la quota corresponent per a la incorporació d'una depuradora per a les aigües del sector, que s'executarà per la parcel·la destinada per a això en el sector I-12. S'ha de garantir la completa reutilització de les aigües depurades per al reg de les zones verdes dels sectors industrials, de manera que quede garantit l'abocament zero.  
  
Xarxa de reg: s'establirà una xarxa de reg independent de la xarxa d'aigua potable, que reutilitze l'aigua depurada per a reg de les zones verdes.  
Residus sòlids assimilables a urbans: el present pla parcial destina una reserva de sòl, que pot veure's en el pla corresponent (pla 11.1 xarxa viària) en el qual obligatòriament hauran de situar-se els contenidors per a almenys tres tipus de residus, havent de vetlar l'ajuntament per la seua col·locació.  
  
Altres condicions de l'ordenació  
S'haurà d'assegurar l'execució d'arquetes d'abocament enregistrables per a la presa de mostres de l'aigua residual a abocar per cadascuna de les indústries que s'establisquen en el sector, abans que passen a la xarxa de col·lectors de sanejament dissenyada per al sector.  
Dotació d'aparcaments: segons article 10 de l'annex del RPCV S'establirà una reserva d'aparcament en parcel·la privada d'1 plaça per cada 150 m² construïts. S'establirà una reserva d'aparcament en sòl dotacional públic com a mínim del 50 % de la xifra que resulte de l'apartat anterior.  
Cronologia de programació: aquest sector s'executarà simultàniament o posteriorment al sector I-12, i a més s'ha de trobar completament executada, dimensionada i amb capacitat suficient la depuradora a situar en el sector I-12 abans de la recepció de la urbanització de l'I11. La construcció de la citada EDAR serà preferiblement anterior al final de l'obra d'urbanització del sector I-11 i, en tot cas, prèvia a la concessió de llicència d'activitat a qualsevol indústria que es vulga instal·lar en el sector.  
  
Condicions d'urbanització:  
- L'ample mínim dels vials serà de 15,00 m.  
- En la xarxa primària es garantirà la circulació en tots dos sentits, i pot ser d'un únic sentit en la xarxa secundària, sense que això supose una disminució de l'amplària de vial establida en l'apartat anterior.  
  
- S'haurà d'executar amb càrrec al sector i a l'I-12 el clos de la carretera CV- 374.  
- El projecte d'urbanització preveurà l'execució d'un carril bici amb una amplària d'almenys 2 metres de manera que es garantisca la mobilitat de les maneres alternatives de transport..  
- El projecte d'urbanització del sector I-11, així com el del sector I-12 preveuran l'execució d'un bulevard en l'actual carretera CV-374 que quede sense servei després de l'execució del nou traçat.»  
D.3. Serveis urbanístics: els serveis urbanístics globals no es veuen afectats per la modificació proposada, atés que l'edificabilitat del sector es manté. La diferència és la reorganització pels vials secundaris d'aquests serveis, que hauran de reagrupar-se en els nous vials proposats.  
D.4. Desenvolupament previsible del pla o programa: com ja s'indica en el document inicial estratègic (DIE), així com en la fitxa de planejament i gestió aprovada prèviament, la proposta de modificació puntual, a més del DIE, es presenta amb la sol·licitud d'inici del procediment per al desenvolupament mitjançant PAI del sector S-I11, mitjançant gestió indirecta, en compliment del que s'estableix en l'article 121.4 últim paràgraf LOTUP. Per això, si l'Ajuntament accedeix a la gestió indirecta, el desenvolupament del Pla serà el previst en els articles 123 i següents de la LOTUP per a la tramitació, adjudicació i execució dels PAI.  
D.5. Efectes previsibles sobre el medi ambient: la modificació proposada no té efectes sobre el medi ambient, atés que només intervé en la reordenació d'illes i vials secundaris.  
  
E) Consultes  
Per part de l'òrgan ambiental i territorial, en aquest cas, l'alcalde de l'Ajuntament de Loriguilla, d'acord amb l'article 51.1 de la LOTUP, la documentació aportada ja va ser sotmesa a consulta a totes les administracions públiques afectades. Atés que la modificació proposada no produeix efectes significatius en l'ordenació, i menys encara, negatius en el medi ambient es considera innecessari des del punt de vista tècnic que es tornen a realitzar consultes.  
  
F) Identificació i valoració dels possibles efectes sobre el medi ambient  
D'acord amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència de 7 de 9 efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP. L'àmbit de l'actuació proposada per la modificació puntual de l'ordenació detallada del Pla parcial del sector industrial I-11, queda emmarcada dins del sòl urbanitzable del municipi.  
  
Els serveis tècnics de l'Ajuntament de Loriguilla, en data 30 de novembre de 2020, ja van indicar que la modificació proposada no afecta l'ordenació estructural, per la qual cosa l'aprovació definitiva serà competència exclusiva de l'Ajuntament de Loriguilla, de conformitat amb l'art. 44.2.c de la LOTUP.  
En l'expedient queda justificat correctament el compliment dels supòsits de l'article 46.3, i es presenten els documents exigits en l'article 50.2 de la LOTUP per a l'aplicació del procediment simplificat d'avaluació ambiental i territorial estratègica.  
La proposta de modificació se circumscriu al sector S-I11 aprovat com a alternativa tècnica d'un PAI presentat per una mercantil, però que l'Ajuntament va decidir executar per gestió directa en 2006.  
No s'ha dut a terme per l'Ajuntament aquesta gestió, per la qual cosa la situació del territori abans de la modificació proposada és la mateixa que existia en el moment de la tramitació i aprovació del Pla parcial, que va obtenir la declaració d'impacte ambiental favorable de 25 de maig de 2006, publicada en el DOGV núm. 5638, de 13 de novembre de 2007..  
És a dir, la modificació del Pla parcial que es proposa no afig una major incidència ambiental que la prevista per al Pla parcial en la DIA.  
  
Respecte al canvi climàtic i sobre els efectes previsibles en el medi ambient, l'actuació a realitzar no compromet cap modificació sobre aquests factors, ja que els usos, activitats i edificabilitats establides en la modificació del Pla parcial proposta són els mateixos que els establits en el planejament vigent.  
Des del punt de vista mediambiental, la proposta arreplegada en la modificació manté les zones verdes, i no genera nova edificabilitat, ni altera la densitat i intensitats permeses en el planejament vigent.  
  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
  
H) Proposta d'acord  
Analitzada la proposta de la modificació detallada del Pla parcial del sector I11 de Loriguilla, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla general. Per això, segons estableix l'article 51.2.b de la LOTUP, i atés que, d'acord amb els criteris de l'annex VIII d'aquesta llei, que la proposta de modificació puntual de l'ordenació detallada de les normes subsidiàries de Loriguilla no té incidència en el model territorial d'aquest municipi, actua sobre sòl urbà, no suposa afecció sobre elements del patrimoni natural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la modificació puntual de l'ordenació detallada de les normes subsidiàries de Loriguilla no presenta efectes significatius sobre el medi ambient.  
  
D'acord amb el que s'ha exposat, es proposa: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de l'ordenació detallada del Pla parcial del sector industrial I-11 de Loriguilla, d'acord amb els criteris de l'annex VIII de la LOTUP, per no tenir efectes significatius sobre el medi ambient, corresponent continuar la tramitació de la modificació del pla conforme amb la seua normativa sectorial.  
A la vista de tot el que s'ha exposat, es proposa el model anterior d'informe ambiental i territorial estratègic inclòs en el procediment simplificat d'avaluació ambiental i territorial estratègica de la modificació de l'ordenació detallada del Pla parcial del sector I-11 de Loriguilla, Per considerar que no té efectes significatius en el medi ambient, amb el compliment de les determinacions que s'inclouen en el mencionat informe.»  
A la vista dels antecedents i fonaments exposats, aquesta alcaldia, com a òrgan ambiental municipal, ha resolt:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de l'ordenació detallada del Pla parcial del sector industrial I-11 de Loriguilla, d'acord amb els criteris de l'annex VIII de la LOTUP, per no tenir efectes significatius sobre el medi ambient, corresponent continuar la tramitació de la modificació del pla conforme amb la seua normativa sectorial.  
  
Segon  
Comunicar la present resolució al promotor i a l'òrgan substantiu, a l'efecte de continuar el procediment d'aprovació de la modificació puntual proposta, advertint que no serà susceptible de cap recurs, sense perjudici dels que, si escau, pertoquen contra l'acte d'aprovació de la mencionada modificació.  
  
Tercer  
Publicar la present resolució en el Diari Oficial de la Generalitat Valenciana, i advertir expressament que l'informe perdrà la vigència i cessarà en la producció dels efectes que li són propis si, una vegada publicat, no s'ha aprovat l'esmentat document en el termini màxim de quatre anys des de la publicació.  
  
Loriguilla, 24 de desembre de 2020.- L'alcalde: Sergio Alfaro Cervera. El secretari: Miguel Nieto Gallego.